1930-ban 100 gyorson, 1931-ben 300 m vegyesen volt ifjúsági magyar bajnok. 1934-ben 100 méteres hátúszásban tagja volt a magdeburgi Európa-bajnokságon részt vevő magyar úszóválogatottnak, de helyezettlenül végzett. Ebben az évben magyar bajnoki címet szerzett vegyesúszásban. 1935-ben ebben a számban ismét első volt a magyar bajnokságon, de az akkori szabályok szintidőhöz kötötték a bajnoki címet. Ezt nem tudta teljesíteni, így nem mondhatta magát bajnoknak sem.